آپ نے ابتدائی اور اسلامی تعلیم یزد میں ہی مکمل کی اور اعلیٰ تعلیم حاصل کرنے کے لیے نجف اشرف تشریف لے گئے لیکن بعض وجوہات کی وجہ سے آپ کو نجف چھوڑ کر قم آنا پڑا۔آپ نے بانی انقلاب اسلامی ایران آیت اللہ سید روح اللہ خمینی ، آیت آیت اللہ سید محمد حسین طباطبائی اور آیت اللہ شیخ محمد تقی بہجت جیسے عظیم اساتذہ سے کسب فیض کیا۔آپ درس و تدریس کے ساتھ پہلوی حکومت کے خلاف معرکہ آرائی میں بھی پیش پیش رہے ، انقلاب سے پہلے آپ آیت اللہ جنتی ، آیت اللہ بہشتی اور شہید قدوسی یجیسے بزرگ علما کے ساتھ مدرسہ حقانی کے انتظامی اور تدریسی امور میں مشغول ہوئے اور تقریباً دس سال تک اس مدرسہ میں فلسفہ اور قرآنی علوم پڑھاتے رہے۔اسلامی انقلاب کی عظیم الشان کامیابی کے بعد آپ نے امام خمینی کے حکم سے کئی ادارے قائم کیے جن میں سے اہم ادارے ’’موسسہ در راہ حق‘‘ ، ’’دفتر ہمکاری حوزہ و دانشگاہ‘‘اور ’’بنیاد فرہنگی باقر العلوم ‘‘ ہے ۔
Entity: محمد — Type: /person/author, /person, /person/politician